Vedrørende handleplaner

Kære Handicapråd

Rigtig godt nytår.

I forlængelse drøftelserne på sidste Handicaprådsmøde den 13. december, punkt 120, 121 og 122, har vi efterfølgende drøftet hvilken rolle rådet skal have forhold til de administrative handleplaner.

Det kommunale Handicapråd er efter loven sat i verden for at rådgive kommunalbestyrelsen og være med til at formidle synspunkter omkring handicappolitiske spørgsmål. Kommunalbestyrelsen skal høre handicaprådet over alle politiske initiativer, der har betydning for mennesker med handicap, dvs, at handicaprådet fx. Skal rådgive kommunalbestyrelsen i handicappolitiske spørgsmål eller behandle lokalpolitiske spørgsmål, der vedrører mennesker med handicap.

De administrative handleplaner er udmøntning af politisk vedtagne mål, dvs. Byrådets strategiplan, som Byrådet vedtog den 25. august 2022. Forinden var planen i høring i bl.a. Handicaprådet, hvor rådet har gjort deres indflydelse gældende. Dette er sket på møde den 12. maj 2022 punkt 57.

De administrative handleplaner er planer for hvordan administrationen udmønter de politiske mål. Denne del godkendes ikke i Byrådet eller fagudvalgene - og er derfor heller ikke noget som Handicaprådet skal høres eller involveres i. Handicaprådets platform er på et overordnet politisk niveau - hvor rådet allerede har været involveret*.*

Med venlig hilsen

Birgit Graversgaard og Marianne Hvilsom